**Ահմադ Շաֆիկ** (արաբ․՝ احمد محمد شفيق‎‎‎, նոյեմբերի 25, 1941(1941-11-25), Կահիրե, Եգիպտոս), եգիպտացի քաղաքական և ռազմական գործիչ։ 2011 թվականի հունվարի 29-ից եղել է Եգիպտոսի վարչապետը (պաշտոնավարել է 2011 թվականի փետրվարի 11-ից մինչև մարտի 3-ը, բայց որպես ժամանակավոր պաշտոնակատար)>: Ավելի վաղ զբաղեցրել է Եգիպտոսի ռազմաօդային ուժերի գլխավոր հրամանատարի (1996—2002) և քաղաքացիական ավիացիայի նախարար պաշտոնները (2002—2011): Ռազմական գիտությությունների մագիստրոս է, գիտությունների թեկնածու` տիեզերքի հետազոտության բնագավառում։ Ավիացիայի մարշալ է։

Կենսագրություն
--------------

1961 թվականին ռազմաօդային ակադեմիան ավարտելուց հետո ծառայության է անցել Եգիպտոսի ռազմաօդային ուժերում։ Վեցօրյա պատերազմի (1967), Հյուծման պատերազմի (1967-70) և Արաբա-իսրայելական պատերազմի ժամանակ Շաֆիկը եղել է ռազմական ավիացիայի օդաչու և ծառայել է Հոսնի Մուբարաքի հրամանատարությամբ։ Ծառայության ժամանակ եղել է ՄԻԳ-17, ՄիԳ-21 և Միրաժ 2000 մարտական ինքնաթիռների օդաչուն։ Ըստ որոշ վկայությունների` ծառայության ժամանակ Շաֆիկը խոցել է իսրայելական երկու ինքնաթիռ։ 1984-ից 1986 թվականներին եղել է Իտալիայում Եգիպտոսի դեսպանության ռազմական կցորդը, 1991-ից 1996 թվականներին` ռազմաօդային ուժերի շտաբի պետ։ Նրա ծառայողական առաջընթացին աջակցել է Մուբարաքը։ 1996 թվականին եղել է Եգիպտոսի ռազմաօդային ուժերի հրամանատար, 2002 թվականին՝ քաղաքացիական ավիացիայի նախարար։ Նրա ղեկավարության օրոք ստեղծվել է EgyptAir արդիական ազգային ավիաընկերությունը, նաև կատարելագործվել է օդանավակայանի ենթակառուցվածքը։

2011 թվականի հունվարի 29-ին Հոսնի Մուբարաքը Շաֆիկին նշանակել է Եգիպտոսի վարչապետ։ Մուբարաքի հրաժարականից հետո 2011 թվականի փետրվարի 11-ին Շաֆիկը պաշտոնապես դարձել է վարչապետի ժամանակավոր պաշտոնակատար մինչև հաջորդ ընտրությունները։ Ավելին, նա ընդգրկվել է Զինված ուժերի բարձր խորհրդի կազմում, որն իշխանությունը ժամանակավորապես իր ձեռքն էր վերցրել։ 2011 թվականի մարտի 3-ին Շաֆիկը հասարակության ճնշմամբ հրաժարական է տվել։

2012 թվականին Շաֆիկը առաջադրվել էր Եգիպտոսի նախագահի ընտրություններում, սակայն պետք է կանխատեսեր, որ իրեն որպես Մուբարաքի կողմնակից արգելված էր առաջադրվել պաշտոնի համար։ Մայիսի 23-ին և 24-ին զբաղեցրել է երկրորդ տեղը Մոհամեդ Մորսիից հետո` հավաքելով ձայների 23,66 տոկոսը և անցել է երկրորդ փուլ։ Նրա` երկրորդ փուլում հայտնվելը եգիպտացիների դժգոհության պատճառ էր դարձել Մուբարակի հետ ունեցած սերտ կապերի պատճառով, և իր շտաբը բազմիցս հարձակումների է ենթարկվել։

Ծանոթագրություններ
------------------

1. 1 2  Մուբարակի կառավարությունը կմնա իշխանությունում մինչև ընտրությունները
2. 1 2  Եգիպտոսի նախկին նախագահի կառավարությունը կմնա իշխանությունում մինչև նորի գալը
3. ↑  "Եգիպտոսի ժ. պ. վարչապետը համարում է, որ Հ. Մուբարակը մինչև հիմա գտնվում է երկրի տարածքում". Արխիվացված է the original 2015 թ․ սեպտեմբերի 24-ին. Retrieved 2011 թ․ փետրվարի 14.
4. 1 2 3 4  Profile: Ahmed Shafiq, *Al Jazeera*
5. 1 2 3 4  Egypt candidate: Ahmad Shafiq, former prime minister, *BBC*
6. ↑  "Եգիպտոսի վարչապետ է նշանակվել Շաֆիկը։". РБК. 29.01.2011.
7. ↑  AlJazeera (2011 թ․ փետրվարի 11). "Egypt's military leadership". Retrieved 2011 թ․ փետրվարի 11.
8. ↑  Եգիպտոսի ժամանակավոր վարչապետը հրաժարական է տվել
9. ↑  Կահիրեյում այրել են վարչապետի թեկնածուի շտաբը, *Lenta.ru* (29.05.2012)
10. ↑  Եգիպտացի ցուցարարները ավերել են վարչապետի թեկնածուի շտաբը, *Lenta.ru* (03.06.2012)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Լենտապեդիա · Մեծ նորվեգական |
|  |
| Չափորոշչային վերահսկողություն | GND: 1147933057 · VIAF: 5973151304667349460007 · WorldCat VIAF: 5973151304667349460007 |

 |